**Dövlət Radiotezliklər İdarəsinin**

 **10.01. 2023-cü il tarixli**

**3-27-119/3-2-2/2023 nömrəli**

**əmri ilə təsdiq edilmişdir**

**Radiorele xətti (RRX) üzrə Anketlərin (qrup halında) doldurulmasına dair**

**T Ə L İ M A T**

1. **Ümumi müddəalar**

Azərbaycan Respublikası Nazirlər Kabinetinin 2007-ci il 1 fevral tarixli 22 nömrəli qərarı ilə təsdiq edilmiş “Radiotezliklərin ayrılması, qeydiyyatı, istifadəsi və ödənişlərin təyin olunması Qaydaları”nın 2.24-cü bəndinə əsasən Dövlət Radiotezliklər İdarəsi (bundan sonra – DRİ) tərəfindən istifadəçiyə yaradılacaq şəbəkənin təyinatına uyğun verilmiş anketlər doldurularaq geri qaytarılır, 2.25-ci bəndinə görə isə təqdim olunmuş anket materiallarına əsasən hər bir radiorabitə vasitəsi üçün ödəniş aparıldıqdan sonra, həmin radiorabitə vasitələri DRİ-də qeydiyyata alınır və onların istifadəsinə icazə vərəqələri verilir.

Radiorabitə vasitəsi üzrə anket formaları DRİ-nin rəsmi saytından (https://dri.az/page/6 ünvanı) yüklənilir.

Anket forması doldurularkən bu Təlimatın tələbləri gözlənilməlidir. Anket doldurulduqdan və təsdiq edildikdən sonra DRİ-yə kağız daşıyıcıda və ya elektron formada (scan formatda dri@dri.az elektron poçtuna olmaqla) təqdim olunur.

 Eyni zamanda portal.rinn.az internet portalı üzərindən https://portal.rinn.az/az/services/registration-radio-electronic-devices-service linkinə keçid etməklə (Radioelektron vasitələrinin qeydiyyatı və icazə vərəqəsinin verilməsi ) anket sənədləri təqdim edilə bilər. İnzibati reqlamentə uyğun olaraq sorğu və ona əlavə edilən sənədlər DRİ-də araşdırılır, aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə ərizəçiyə 5 gündən gec olmayaraq yazılı məlumat verilir. Onlar aradan qaldırıldıqdan və təkrar sorğu ilə müraciət edildikdən sonra onlara 15 gün müddətində baxılır və müvafiq qərar qəbul edilir.

1. **Anket formasında istifadə edilən əsas anlayışlar**

**RRX –** iki stasionar radiorabitə qurğuları arasında radiosiqnalların ötürülməsi üçün istifadə olunan avadanlıqlar hesab edilir.

**Modulyasiya –** daşıyıcı siqnalın ötürülməsi üçün onun yüksək tezlikli siqnalla birləşdirməsi.

**Şüalanma tipi – modulyasiya növünü, şüalanma növünü və** ötürülən digər məlumatları xarakterizə edən xüsusi göstərici

1. **Amket formasının doldurulmasına dair izahlar**

1-ci sətrdə **(“Məxsus olduğu hüquqi və fiziki şəxsin adı”**) dövlət qeydiyyatından keçmiş hüquqi şəxsin və ya VÖEN sahibi olan fiziki şəxsin qeydiyyata alındığı tam adı yazılır.

2-ci sətrdə **(“Ünvanı, telefonu, faksı, e-maili”**) hüquqi və ya fiziki şəxsin faktiki ünvanı, əlaqə telefonu (şəhər, mobil), faks nömrəsi, elektron poçt ünvanı qeyd olunur. Mobil nömrə kimi əlaqələndirici olaraq müəyyən edilmiş əməkdaşın mobil telefon nömrəsi qeyd edilməlidir. Elektron poçt ünvanı kimi təşkilatın rəsmi elektron poçt ünvanı, bu olmadıqda isə əlaqləndirici şəxsin korporativ və şəxsi e-mail ünvanı qeyd edilir. Fiziki şəxslər üzrə isə mobil nömrə və elektron poçt ünvanı kimi fiziki şəxsə məxsus olan nömrə və elektron poçt ünvanı qeyd edilir.

2-ci sütun **(“Tipi, markası”**) RRX-nın modeli və markası qeyd edilir.

3 və 4-cü sütunda **(“Adı, ünvanı”)** hər bir saytda quraşdırılmışRRX-nın təyin edilmiş ad və faktiki quraşdırıldığı ünvan, inzibati ərazi vahidi qeyd olunur.

5-8-ci sütunlar **(“Coğrafi koordinatlar”)** avadanlıqların (aidiyyatı üzrə sayt A və sayt B) faktiki quraşdırıldığı ünvanın (yerin) coğrafi koordinatları( E və N) qeyd edilir.

9-cusütun **(“İstismara verilmə tarixi”)** radiorabitə şəbəkəsində RRX-nın istismara verilmə tarixi qeyd olunur.

10-cu sütun **(Təyinatı)** ötürülən məlumatların növü (səs, data, yayım siqnalları) qeyd olunur.

11-12-ci sütular **(“Ötürücünün işçi tezliyi (MHs)”)** hər bir saytda quraşdırılmışavadanlığa köklənmiş ötürmə və qəbul radiotezlik(lər) qeyd edilir.

13-cü sütun **(“Ötürücünün çıxış gücü”)** hər bir saytda quraşdırılmış ötürücünün efirə yaydığı siqnalın maksimum səviyyəsi (mVt/dBm) qeyd edilir.

14-cü sütun **(“Dupleks fərqi”)** ötürmə və qəbultezliklərin arasındakı fərq qeyd edilir.

15-ci sütun **(“Tezlik kanalının zolaq genişliyi və ya eni”)** ayrılmış tezlik kanalları üzrə istifadə olunacaq tezlik zolağının eni qeyd edilir.

16-cı sütunda **(“Kanalın ötürmə sürəti (tutumu)”)** məlumatların ötürmə qabiliyyəti (Mbit/s) qeyd olunur.

17-ci sütun **(“Modulyasiyanın növü”)** daşıyıcı siqnalın ötürülməsi üçün onun yüksək tezlikli siqnala birləşdirməsi üsulu qeyd olunur (QPSK, QAM və s.).

18-ci sütun **(“Şüalanma tipi”)** - ötürülən şüanın tipi (G7D, G7W, G9W, D7W və s) qeyd olunur.

19 və 20-ci sütun **(“Antenanın tipi, növü”)** hər bir saytda quraşdırılmış ötürücüyə qoşulmuş antenanın tipi və növü qeyd olunur.

21 və 22-ci sütun **(“Şüalanma polyarizasiyası”)** hər bir saytda quraşdırılmış ötürücüdən ötürülən siqnalın vertikal (V) və ya horizontal (H) olması qeyd olunur.

23 və 24-cü sütun **(“Antenanın yer səthindən hündürlüyü”)** hər bir avadanlığa (site A / site B) qoşulan antenanın yer səthindən asılma hündürlüyü qeyd olunur.

25 və 26-cı sütun **(“Antennanın maksimum şüalanma azimutu”)** - hər bir avadanlığın (site A/siteB) ötürülən siqnalın istiqaməti (dərəcə) qeyd olunur.

27 və 28-ci sütun **(“Antenanın güclənmə əmsalı”)** ötürülən siqnalınantena tərəfindən güclənmə göstəricisi (dB) qeyd olunur

29 və 30-cu sütun **(“Antenanın şüalanma diaqramının eni”)** maxsimum yayımistiqamətində asılı olaraq anten diaqramının eni qeyd edilir.